**Test spremnosti na krizu**

*(Svako DA je 1 poen; 20 poena je maksimalni skor; 10 poena i manje – nisam spreman na krizu, 11-15 poena umereno spreman, 16-20 – potpuno spreman na krizu)*

1. Da li imaš lidera koji je ovu ili neku drugu kompaniju proveo kroz najmanje jednu krizu?
2. Da li u svom portfolio imaš kontraciklični biznis sa prometom od minimum 30% ukupnog prometa celog sistema?
3. Da li u slučaju velike krize mogu svojim minimalnim prometom (online ili offline) da pokrijem fond plata i obaveze prema državi, bankama i dobavljačima?
4. Da li imaš 3-mesečni bafer likvidnosti u svakom trenutku?
5. Da li vodiš računa da prilikom realizacije investicionih projekata zadržiš uvek rezervu likvidnosti?
6. Da li je racio opšte likvidnosti veći od 2 u poslednjoj godini?
7. Da li je Dug/EBITDA manji od 2,5x?
8. Da li imaš A kreditni rejting kod banaka i dobavljača?
9. Da li ti je poslovni ciklus i novčani ciklus kraći od istih parametara direktnog konkurenta?
10. Da li ti je neto dobitak pozitivan poslednje tri godine?
11. Da li stvaraš pozitivan poslovni novčani tok u poslednje tri godine?
12. Da li fiksne troškove držiš na minimumu (sve troškove koje možeš pretvaraš u varijabilne, npr. lizing zaposlenih, renta štampača i sl.)?
13. Da li su mi aktivni samo troškovi koji su zaista opravdani ili ako ne, da li u kratkom roku mogu da iskoristim sve rezerve za smanjenje troškova?
14. Da li imam postavljen sistem kriznih komunikacija?
15. Da li imam kulturu projekcije različitih scenarija budućnosti i da li imam spreman plan odgovora na različite scenarije?
16. Nisam u bilo kom delu ključnih poslovnih procesa zavistan od jednog zaposlenog za koga nemam zamenu?
17. Da li vodim računa o Paretu optimumu kod alokacije prodaje po kupcima (ne zavisim više od 30% prihoda od samo jednog kupca)?
18. Da li imam postavljen model upravljanja rizicima (registar rizika)?
19. Imam minimum pet ljudi u timu na koje mogu da se oslonim ako dođe do krize (kao ključne članove kriznog štaba)?
20. Mogu brzo da osposobim lanac snabdevanja ako dođe do krize i obezbedim kontinuitet snabdevanja bitnim inputima?